Video: Dalk die luiste hond in die wêreld?Skermgreep uit die video Sparky, ŉ mini-bulterriër, hou daarvan om te dut en knus te lê. Hy hou nie daarvan om te gaan stap nie. “Sparky is lui,” het sy eienaar, Silvio Siamo, aan The Dodo gesê. “Hy hou daarvan om by die huis te bly en eerder te lê.” Video’s van die vyfjarige brak wat in die middel van ŉ stappie sommer gaan lê, laat sosialemediagebruikers skater. Dié bulterriër het al byna 95 000 volgelinge op sy Instagram-rekening en hy is ŉ groot treffer. In een van die video’s word Sparky in ŉ supermark in Brescia, Italië, op sy maag rondgesleep. Hy lyk heeltemal tevrede met homself terwyl sy eienaar die harde werk doen. In ŉ ander video lê hy in die straat met sy pote in die lug – duidelik te lui om verder te loop. https://www.instagram.com/p/B9zmeRLKmON/ https://www.instagram.com/p/B_IeA0EBU80/